##### DJEČJI VRTIĆ „MAČAK PAŠKO“

##### KAŠINSKA 32

##### SESVETE

Klasa: 601-01/21-01/01

Ur broj: 251-642-01-21-1

#####  GODIŠNJE IZVJEŠĆE O RADU

#####  DJEČJEG VRTIĆA „MAČAK PAŠKO“

##### ZA PEDAGOŠKU GODINU

##### 2020./2021.

#####

#####  Sesvete,kolovoz, 2021.

**SADRŽAJ:**

1. USTROJSTVO RADA ……………………………………………………………… 2

1.1. Zadovoljavanje potreba roditelja za određenim radnim vremenom ………………..2

2. MATERIJALNI UVJETI RADA ……………………………………………………4

3. NJEGA I SKRB ZA TJELESNI RAZVOJ I ZDRAVLJE DJECE …………………. 4

3.1. POTREBA – osjećaj sigurnosti djece i roditelja pri dolasku djeteta u kolektiv........4

3.2. POTREBA – a) za hranom i tekućinom …………………………………………... 5

 b) za kretanjem, odmorom, boravkom na zraku ………………….... 6

3.3. Praćenje psihofizičkog razvoja djece …………………………………………….. .7

3.4. Održavanje vanjskih i unutarnjih prostora vrtića …………………………………..8

4. ODGOJNO-OBRAZOVNI RAD ……………………………………………………9

4.1. Planiranje, programiranje i vrednovanje odgojno-obrazovnog rada ……………....9

4.2. Funkcionalno i estetsko uređenje prostora ………………………………………. 10

4.3. Ustroj prostora i materijalni kontekst……………………………………………...11

4.4. Program predškole……………………………………………………………….. .16

4.5. Realizacija programa kulturne i javne djelatnosti ………………………………...19

4.6.Blagdanidogađanja …………………………………………………………...……19

5. NAOBRAZBA I USAVRŠAVANJE ODGOJNIH DJELATNIKA ………….….. .20

 6. SURADNJA S RODITELJIMA ………………………………………….……….22

7. SURADNJA S VANJSKIM USTANOVAMA ………………………..…………. 23

8. IZVJEŠĆE O RADU RAVNATELJICE……………………………………………23

**1. USTROJSTVO RADA**

U pedagoškoj godini 2020./2021. postavljeno je ustrojstvo od dvije odgojne skupine i to:

• Mješovita vrtićka skupina (28 djece)

• Mješovita jaslička skupna (19 djece)

Pozitivno su riješeni svi zahtjevi za upise u vrtić. Ukupni broj upisane djece tijekom godine bio je 60, od čega na početku pedagoške godine 58. Broj djece se mijenjao ovisno o upisu ili ispisu tijekom pedagoške godine. Tijekom cijele godine zaprimani su novi zahtjevi za upis djece. Zahtjevi su rješavani u skladu sa smještajnim mogućnostima.

Kroz pedagošku godinu imali smo 4 prijelaza iz mješovite jasličke skupine u mješovitu vrtićku skupinu.

Tijekom godine bilo je 24 ispisa, a razlozi ispisa su bili:

* prijelaz u drugi vrtić ( 14 djece ),
* upis u školu ( 4 djece )
* preseljenje ( 3 djece )
* odlazak u SOS selo ( 1 dijete )
* privatno čuvanje ( 1 dijete )
* financijski razlog ( 1 dijete )

Prisutnost djece u odgojnim skupinama po mjesecima bila je različita a posebno smanjena tijekom zimskih praznika, tijekom ljeta te tijekom izbijanja vodenih kozica.

Ove pedagoške godine imali smo četiri školska obveznika, urednog razvoja, koji su uspješno savladali program predškole te nikom nije odgođen polazak u školu.

Planiranim programima ostvarivali smo djelatnost njege, odgoja i naobrazbe, kao i zdravstvene zaštite, prehrane i socijalne skrbi djece predškolske dobi. Svi programi su bili prilagođeni razvojnim potrebama djece, njihovim sposobnostima i mogućnostima, a ostvarivali su se u razdoblju od 1. rujna 2020. do 31. kolovoza 2021. godine uz specifičnosti organizacije rada u skladu s preporukama i uputama Hrvatskog zavoda za javno zdravstvo vezane uz sprječavanje i suzbijanje epidemije COVID – 19 za predškolske ustanove.

I ove pedagoške godine veliki izazov nam je bio doći do stručnog kadra, što nismo u potpunosti uspjeli već smo morali zaposliti osobe nestručne zamjene. Natječaje smo redovito, prema zakonu objavljivali. Odgajatelji su tjedno u neposrednom radu s djecom radili 27,5 sati, 7,5 sati imali su za planiranje, programiranje i pripreme, 1 sat za suradnju s roditeljima i ostalim čimbenicima, 1,5 sat za permanentno usavršavanje te 2,5 sata za dnevni odmor.

**1.1. Zadovoljavanje potreba roditelja za radnim vremenom vrtića**

Zadovoljavanje potrebe zaposlenih roditelja za početkom i završetkom radnog vremena vrtića u pravilu započinje dežurstvom od 6,30 i završava dežurstvom u 17,30. Dakle, radno vrijeme vrtića bilo je 11 sati, ali smo svakodnevnim praćenjem dolazaka i odlazaka djece pazili da dijete ne boravi u vrtiću više od 10 sati.

|  |  |  |  |  |
| --- | --- | --- | --- | --- |
| **Objekt****Kašinska 32** | **Broj skupina** | **Dežurstvo prije podne** | **Redovan rad u odg. skupini** | **Dežurstvo poslije podne** |
| Mješovita jaslička skupina | 1 | 6.30 – 8.00 | 8.00 – 16.30 | 16.30–17,30 |
| Mješovita vrtićka skupina | 1 | 6.30 – 8.00 | 8.00 – 16.30 | 16.30–17,30 |

**2. MATERIJALNI UVJETI**

Kvalitetna poticajna organizacija prostora i materijalne sredine u sobama dnevnog boravka bitan je uvjet za maksimalan razvoj aktualnih i funkcionalnih funkcija i sposobnosti djece. Uz maksimalan angažman odgojitelja u osmišljavanju okruženja bitan faktor je i primjeren odabir kvalitetne i poticajne didaktike. Nabavljen je dio didaktičke opreme za obje odgojne skupine.

Potrošni materijal za rad odgojnih skupina, te za estetsko uređenje soba dnevnog boravka i ostalog prostora objekta nabavljan je kontinuirano tijekom godine. Radi epidemioloških mjera nismo bili u mogućnosti prihvaćati neoblikovani materijal od strane roditelja, kao prethodnih godina. Unapređivanje materijalnog konteksta nikad nije gotov posao, već ga treba neprestano mijenjati i usavršavati, stoga se tijekom cijele pedagoške godine materijalni kontekst unapređivao i usavršavao i u sobama dnevnih boravaka. Odgajatelji su, prema interesima djece, osmišljavali i formirali nove centre te ih redovito opremali novim i zanimljivim poticajima.

Značajnija ulaganja usmjerili smo na uređenje vanjskog prostora za igru, gdje smo renovirali kućicu, kupili novi pješčanik i pijesak te zasadili cvjetnjak , te u nabavu nove posteljine za svu upisanu djecu.

**3. NJEGA I SKRB ZA TJELESNI RAST, RAZVOJ I ZDRAVLJE DJECE**

**3.1. Osjećaj sigurnosti djece i roditelja pri dolasku djeteta u kolektiv**

Prije samog upisa u vrtić, a u skladu s epidemiološkim mjerama, provedeni su inicijalni razgovori s roditeljima te upoznavanje djeteta, kroz koje se nastojalo dobiti relevantne podatke o zdravstvenom stanju djeteta, posebnim potrebama u tjelesnom i psihološkom smislu, kao i svim ostalim posebnostima djeteta. Istovremeno su dane upute roditeljima kako da djetetu olakšaju period prilagodbe na vrtić. Roditelji radi epidemioloških mjera nisu mogli boraviti u vrtiću tijekom perioda prilagodbe, no sve prilagodbe su u kratkom roku uspješno završene. Poseban naglasak stavljao se na razvoj emocionalne veze između odgojitelja i djeteta.

U vrijeme perioda prilagodbe,individualnim pristupom svakom djetetu, edukacijom odgojitelja za kvalitetnijom suradnjom s roditeljima i komunikacijom, prevladan je strah od odvajanja, te uspješno realiziran period prilagodbe djece. Nakon uspješne realizacije perioda prilagodbe i dalje smo poticali razvoj socio-emocionalnog razvoja te su sva djeca rado dolazila u vrtić.

Postupci koje smo provodili u periodu prilagodbe bili su:

* Individualni razgovori ravnateljice s roditeljima
* Podjela letaka s informacijama vezanim za period prilagodbe
* Motiviranje roditelja i odgojitelja na suradnju
* Ostvarivanje svih uvjeta za osjećaj sigurnosti
* Postupni tijek prilagodbe
* Povećana pažnja za potrebe djeteta prvih dana boravka u skupini
* Individualni pristup i razvoj povezanosti s odgojiteljem

Nastojali smo utjecati na cjelokupni razvoj djeteta procesom njege i odgoja. Individualnim pristupom poštujemo individualni ritam življenja i gradimo osjećaj sigurnosti kod djeteta.

Kontinuirano su se pratile i uočavale posebne potrebe i teškoće kod djece, te su se u dogovoru s odgojiteljima i roditeljima provodile aktivnosti u smislu ublažavanja istih.

**3.2. Potreba za hranom i tekućinom**

Zadovoljavanje potrebe za hranom i tekućinom je uvjet za ostvarivanje svih ostalih aktivnosti. Vodila se briga o pravovremenoj distribuciji hrane i dostupnosti tekućine svakom djetetu. Kroz odgojno-obrazovni rad provodili smo aktivnosti vezane uz spoznavanje važnosti zdrave prehrane.

U jasličkim skupinama aktivno se radilo na samostalnosti kod jedenja i pijenja te pravilnom korištenju pribora za jelo i pravilnom posluživanju hrane, dok se u mješovitoj vrtićkoj skupini uspješno realizirao program osamostaljivanja pri jelu ( korištenje kompletnog pribora za jelo, no ne i samostalnog posluživanja hrane radi epidemioloških mjera ).

Djece s posebnim prehrambenim potrebama u tijeku godine bilo je 4, isključivo iz vjerskih uvjerenja. Uz sve gore navedeno brinulo se o stalnoj dostupnosti vode za svu djecu. Vode je bilo u sobama boravka i na vanjskom prostoru na određenim mjestima a pilo se iz čaša za jednokratnu upotrebu (vani). Također smo svakodnevno djeci posluživali svježe voće kao međuobrok. Nutritivnu i mikrobiološku čistoću hrane redovito je prema dugogodišnjem ugovoru pratio HZZJZ, pri čemu su rezultati pokazali da je hrana nutritivno kvalitetna i pripremljena u optimalnim i higijenski ispravnim uvjetima.

 **3.3. Potreba za kretanjem, odmorom, boravkom na zraku**

Tijekom pedagoške godine u odnosu na dob pojedine skupine, prilagođavao se ritam dnevnih aktivnosti ( potreba za odmorom, hranom, fizičkom aktivnošću ).

Boravak na zraku provodio se svakodnevno u skladu s vremenskim uvjetima i dobi djece.

S obzirom na različite klimatske uvjete, boravak je trajao duže ili kraće vrijeme, mijenjalo se vrijeme izlaska na zrak i planirane aktivnosti rada s djecom. U suradnji s roditeljima, te redovnim planiranjima s odgajateljima, djeca su bila odjevena i obuvena u skladu s vremenskim prilikama. Posebno smo provodili aktivnosti o zaštiti od štetnog djelovanja sunčevog zračenja i to adekvatnom odjećom, kapama i šeširićima, te korištenjem sjenovitih dijelova dvorišta.

Jaslička skupina boravila je na dvorištu svakodnevno, usavršavajući osnovne oblike kretanja, istražujući i manipulirajući poticajima i prirodnim neoblikovanim materijalom dok je vrtićka skupina kroz raznovrsne fizičke aktivnosti u sklopu satova tjelesne kulture na vanjskom prostoru zadovoljavala potrebu za kretanjem i boravkom na zraku.

Sve tjelesne aktivnosti u radu s jasličkom djecom provodile su se kroz igru .Razvoj prirodnih oblika kretanja poticali smo stvarajući uvjete u svim prostorima; vanjskom- dvorištu vrtića i unutar objekata vrtića. Sa svom djecom osobito se radilo na razvoju spretnosti i koordinaciji pokreta te na razvoju krupne motorike.

Potrebu za odmorom omogućili smo svoj djeci, osim djeci školskim obveznicima u 2021./2022. godini koji prirodno nisu imali potrebu za popodnevnim spavanjem ali su dio popodnevnog dijela dana proveli u mirnim aktivnostima, bez previše podražaja.

**3.4. Praćenje psihofizičkog razvoja djece**

**3.4.1.** A**ntropometrijska mjerenja**:

Od ukupno 40 obrađene djece:

• 0 je jače pothranjeno

• 8 je umjereno pothranjeno

• 30 je normalno uhranjeno

• 2 je umjereno preuhranjeno

• 0 je pretilo

 Sa roditeljima djece koja pokazuju odstupanja od normalne uhranjenosti provedeni su razgovori i date su im upute o pravilnoj prehrani djeteta.

**3.4.2. Analiza pobola**

Analizom podataka o procijepljenosti djece, rezultati pokazuju dobru procijepljenost.

Sva djeca u ovoj pedagoškoj godini cijepljena su u predviđenim terminima te su roditelji nakon svakog cijepljenja donijeli iskaznice cijepljenja kako bi cijepljenje bilo evidentirano u zdravstvenim kartonima.

|  |  |  |  |
| --- | --- | --- | --- |
| **Vrsta oboljenja** | **Mješovita jaslička skupina** | **Mješovita vrtićka skupina** | **UKUPNO** |
| 1. Zarazne bolesti-varicellaea) virozeb) bakterijske bolesti | **7****13****3** | **13****3****­1** | **20** **16****4** |
| 2**.** Bolestiživčanog sustava i osjetilaa) upala uha (otitis)b) upala oka (conjunctivitis) | **4****2** | **4****0** | **8****2** |
| 3. Bolesti dišnih sustavaa) infekcija gornjeg dišnog sustavab) infekcija donjeg dišnog sustavac) influenca i pneumonija | **24****6****1** | **28****1****0** | **52****7****1** |
| 4. Bolesti urin.sustava -cistis i ostalo | **3** | **7** | **10** |
| 5.Bolesti probavnog sustava  | **5** | **9** | **14** |
| 6.Bolesti kože | **3** | **2** | **5** |
| **UKUPNO:** | **69** | **70** | **139** |

Iz navedenog se može zaključiti kako je najveći broj oboljelih od infekcija gornjeg dišnog sustava. U srpnju i kolovozu većina djece je oboljela od vodenih kozica. Tijekom pedagoške godine nije zabilježena niti jedna ozbiljnija ozljeda.

Epidemiološki nadzor u vrtiću se kontinuirano prati u suradnji s higijensko-epidemiološkim odjelom Nastavnog zavoda za javno zdravstvo dr. Andrija Štampar. Svi nalazi sanitarne infekcije bili su uredni. Dezinfekcija, dezinsekcija i deratizacija prostora provođena je kontinuirano i po potrebi tijekom godine.

Svi djelatnici nosili su tijekom pedagoške godine zaštitne maske te se pridržavali epidemioloških mjera.

**3.5.Održavanje vanjskih i unutarnjih prostora vrtića**

Nalazi sanitarne inspekcije bili su uredni. Dezinfekcija, dezinsekcija i deratizacija prostora provođena je kontinuirano i po potrebi tijekom godine.

 Prema mjerama donesenima od strane epidemiološke službe i ove pedagoške godine pridržavali smo se sljedećeg: Pojačano dezinficirati objekte svaki petak na kraju radnog tjedna kada djeca i odgojitelji napuste prostor vrtića, svakodnevno pojačanim pranjem i dezinfekcijom svih dodirnih površina kao i igračaka, stavljanjem dez-barijera na svim ulazima u vrtiće te postavljanjem tekućeg sredstva za dezinfekciju ruku kod ulaska u vrtić za sve osobe koje ulaze, osim djece jer djeca su pojačano prala ruke tekućim sapunom i vodom tokom boravka u vrtiću, te nošenjem maski za zaštitu nosa i usta zbog mogućeg kapljičnog prijenosa virusa, samo djelatnici i roditelji pri zajedničkoj komunikaciji. Ograničili smo ulazak roditelja u prostor vrtića tako što smo organizirali prijem djece na ulaznim vratima. Dostavljači namirnica nisu ulazili u prostor vrtića, već se primopredaja vršila na otvorenom. Djeca su se tijekom boravka u odgojnim skupinama igrala na otvorenom što više, koliko su to dopuštale vremenske prilike, a druženje između djece različitih skupina bilo je ograničeno prema uputama iz higijensko-epidemiološkog zavoda s kojima smo redovito bili u kontaktu. Prostorije za dnevni boravak djece su redovito provjetravane, čišćene i dezinficirane. Iz prostorija za dnevni boravak djece uklonjeni su svi materijali koji se nisu mogli oprati i dezinficirati te se djeca nisu mogla igrati s istima. Pridržavali smo se svih uputa od strane higijensko-epidemiološke službe, te primijenili sve njihove preporuke.

**4. ODGOJNO-OBRAZOVNI RAD**

Provodili smo odgojno-obrazovni rad utemeljen na razvojno-humanističkoj koncepciji koji počiva na ideji pluralizma, a kreće prema demokraciji društva. Osnovno polazište bilo je ukazivanje važnosti općih razvojnih karakteristika te individualnih obilježja.

Sva naša djelovanja bila su usmjerena zadovoljavanju potreba djece kao i podizanju kvalitete življenja djece i odraslih u kontekstu dječjeg vrtića ali i šire.

Cilj ove koncepcije rada svakako je unapređivanje djetetova života u cjelini, tj. stvaranje uvjeta u kojima će svako dijete imati poticaj za razvoj cjelokupnog bića.

 Zadaće, sadržaji i aktivnosti ostvareni su prema godišnjem planu i programu, posebno u odnosu na dijete dok se neki od planiranih oblika suradnje s roditeljima nisu ostvarili radi epidemiološke situacije.

**4.1. Planiranje, programiranje i vrednovanje odgojno obrazovnog rada** – princip planiranja i ove pedagoške godine je isti kao i dosadašnjih godina putem tromjesečnog, tjednog i dnevnog plana rada koje je bilo podređeno potrebama djeteta i njegovim interesima, sposobnostima i razvojnim mogućnostima. Polazište za planiranje bile su nam djetetove potrebe, interesi, sposobnosti, mogućnosti kao i podaci dobiveni procesom praćenja i bilježenja djece. Tijekom planiranja imali smo u vidu zadovoljavanje svih dječjih potreba i ostvarivanje razvojnih zadaća u skladu s prostornim i materijalnim uvjetima, te u skladu s Nacionalnim kurikulumom. Vrednovanjem smo željeli procijeniti postignuća djece po područjima razvoja što će nam ujedno poslužiti kao polazište za planiranje za iduće razdoblje. U promišljanju cjelokupnog odgojno-obrazovnog rada pomogla je i refleksivna praksa. Kritička refleksija koju smo uveli u ovoj pedagoškoj godini, htjeli bismo zadržati kao konstantu u radu s obzirom na to da smo procijenili da je to najučinkovitiji način usavršavanja i podizanja kvalitete odgojno-obrazovnog rada. Većina odgajatelja navela je da su redovito provodili refleksije na razini svoje skupine. Refleksivnu praksu smatramo važnim i korisnim alatom za unapređenje vlastita rada te razumijevanje potreba i interesa djece. Refleksivna praksa usko je vezana uz pojam dokumentiranja, a razne vrste dokumentacije temelj su za refleksivnu raspravu. Odgajatelji su nastavili s dokumentiranjem i to najčešće kroz fotografije, snimke, dječje zapise, razvojne mape i obveznu pedagošku dokumentaciju. Mišljenje da je dokumentiranje procesa učenja djeteta jako važno za razumijevanje djeteta, njegovih kompetencija, potreba te da pažljivim promatranjem uz kvalitetna pitanja za raspravu možemo puno naučiti i razvijati odgojno-obrazovnu praksu prema načelima Nacionalnog kurikuluma za rani i predškolski odgoj te oblikovati kurikulum vrtića i kurikulum svake skupine.

Ove smo godine s obzirom na nastavak pandemije, pojačano radili na tjelesnim aktivnostima na vanjskom prostoru kad god su nam vremenski uvjeti to dopuštali. Boravak na vanjskom prostoru i svježem zraku ima pozitivan utjecaj na jačanju dječjeg imuniteta i na sprječavanju širenja infekcije.

**4.2. Funkcionalno i estetsko uređenje prostora**

Uređenje prostora ima vrlo važnu ulogu u suvremenoj koncepciji predškolskog odgoja kao bitan element kvalitete življenja i djelovanja djece i odraslih u dječjem vrtiću.

Unutarnji i vanjski prostor vrtića postaje estetski i funkcionalno vrijedan prostor. Odgojni djelatnici oplemenjuju prostor svojim idejama kao i idejama djece. Estetsko uređenje vrtića odvijalo se u skladu s promjenama u prirodi, narodnim i vjerskim slavljima te aktualnim događanjima u društvenoj sredini. I ove smo godine u estetskom uređenju vrtića maksimalno koristili dječje stvaralaštvo kroz prezentaciju likovnog stvaralaštva i prezentaciju rada u skupinama.

Iz prostora u kojem boravi, dijete prima važne poruke o sebi i drugima, te prima poticaje za svoje aktivnosti i djelovanje. Stoga je od bitnog značaja da je prostor funkcionalan ali i estetski lijepo oblikovan, što smo svakako željeli postići ove pedagoške godine.

**4.3. Ustroj prostora i materijalni kontekst**

Formiranjem raznovrsnih centara aktivnosti, koji su međusobno praktično povezani, stvorili smo strukturu sobe dnevnog boravka koja pomaže djetetu da se u njoj lakše snalazi i osjeća ugodno. Kvalitetna struktura sobe djetetu bi trebala pružati preglednost, red te jasnoću materijala i sadržaja. Tematska odijeljenost centara djetetu olakšava izbor materijala i aktivnosti u koje će se s veseljem upuštati. Tijekom pedagoške godine, centre aktivnosti, kao i poticaje koji se u njima nalaze, nadopunjavali smo i mijenjali prema interesima djece kako bi uvijek imala mogućnost aktivno učiti kroz igru i zabavu. Načela kojima smo se vodili pri formiranju sobe dnevnog boravka u vrtiću jesu: preglednost (jer je sigurnost djece najvažnija, a preglednost nam omogućuje da djecu u svakom trenutku imamo *na oku*), prohodnost (jer nam je važno da se djeca mogu slobodno kretati prostorom), prilagođenost (prilagođenost materijala i poticaja prema dobi, visine namještaja, tematskih poticaja prema interesima djece), opremljenost (bogatstvo materijala koji potiču na igru i istraživanje, zadržavaju interes djeteta) i praktičnost.

U vrtićkoj skupini najzastupljenjiji bili su sljedeći centri:

**GLAZBENI CENTAR**

* Djecu smo kroz osmišljen centar poticali na kreativno izražavanje kroz glazbu
* Razvijala su slušnu percepciju
* Istraživala su zvuk, melodiju i ritam
* Djeca su spontano su improvizirala u stvaranju glazbe i plesnih pokreta
* Upoznavali smo ih s različitim vrstama glazbala i specifičnosti zvukova koje proizvode
* Izrađivali smo različita glazbala od neoblikovanog materijala (limenke, boce, posude, rižu, novčiće, gumice…) u suradnji s djecom

**LIKOVNI CENTAR**

* Potrošni materijali bili su raznovrsni i dostupni djeci (slobodan izbor materijala)
* Djeca su upoznavala raznovrsne likovne tehnike (vježbanje hvata kista/olovke/drvene bojice/tuša/spužvice/pincete…, istraživanje miješanja boja, različitih tekstura…)
* Slobodno su se kreativno izražavali
* Likovno stvaralaštvo s pozadinskom glazbom s ciljem prenošenja emocija na likovni uradak
* Ovaj centar smo povezali i s dramsko-scenskim centrom (izrada različitih elemenata potrebnih za izvođenje predstave te izrada lutaka )
* Kod djece smo njegovali ljubav prema kulturi i umjetnosti

**DRAMSKO-SCENSKI CENTAR**

* Omogućili smo djeci slobodno dramsko-scensko izražavanje kroz lutku ili u kostimu
* Djeca su samostalno izrađivala lutke, kostime i scenografiju (likovnost, kreativnost, šivanje)
* Samostalno su osmišljavali priče – sloboda u izražavanju i stvaranju tijeka događaja priče, osmišljavanje likova i dodjeljivanje osobina po izboru, imitiranje situacija i događaja iz stvarnog života

**CENTAR EMOCIJA**

* Djelovali smo na socio-emocionalni i spoznajni razvoj
* Djeca su upoznavala vrste emocija i raspoloženja, načine reagiranja u određenim situacijama
* Poticaji koje smo u ovom centru koristili: Ogledalo, fotografije s izrazima lica/grimasama, slikovnice koje opisuju situacije u kojima osjećamo različite emocije i ponašamo se u skladu s njima (primjerena i neprimjerena ponašanja, empatija, zdravo izražavanje emocija…), likovni materijali i tehnike – izražavanje emocija kroz likovnu kreativnost, loptice s izrazima lica, personalizirane lutke za proigravanje situacija, kutija puna osjećaja, povezivanje boja s osjećajima, igre pantomime, dnevna tablica osjećaja u koju svako dijete bilježi kako se taj dan osjeća, povezivanje glazbe s osjećajima, memory kartice s osjećajima, društvena igra „Čovječe, ne ljuti se.“

**CENTAR KUHINJE**

* Poticali smo simboličku igru – djeca se obraćaju lutki i hrane je i brinu se o njoj ili imaju obiteljske uloge
* Upoznavali djecu s postavljanjem stola za obrok – stvaranje navika, učenje pravila lijepog ponašanja za stolom, imenovanje različite vrste hrane, načina pripreme obroka, posuda i pribora za jelo
* Poticali smo matematičko razmišljanje (brojanje – dvije žlice šećera, mjerenje – vaganje voća – pojam težine i uspoređivanje, početak učenja razlomaka – rezanje torte na jednake dijelove**)**

**OBITELJSKI CENTAR**

* Poticali smo simboličku igru – imitiranje situacija iz stvarnog života (najčešće uloga roditelja i djece, ostalih članova obitelji, kućnih ljubimaca i slično)
* Centar smo opremili udobnim, mekanim namještajem, jastučićima, lutkama, slikovnicama (čitanje priča lutkama – razvoj empatije i brige za druge)

**STOLNO-MANIPULATIVNI CENTRI I CENTAR MATEMATIKE**

* Nudili smo djeci igre, materijale i sredstva za manipuliranje za stolom (slagarice, konstruktori, umetaljke, puzzle, nizaljke/nizalice, memory kartice…)
* Poticali smo razvoj logičkog zaključivanja, povezivanje pojmova, pamćenje i koncentracija, fina motorika, prostorni odnosi, matematika, predvještine čitanja i pisanja

**GRAĐEVINSKI CENTAR**

* građevinski materijali različitih tekstura, oblika, boja, težine ( kocke različitih veličina i materijala, karton, drveni oblutci )
* kreativnost u konstruiranju različitih zgrada, nastambi, putova, cesta, gradova…
* simbolička igra u samostalno kreiranom prostoru

U jasličkoj skupini primarni centar bio je:

**CENTAR ZA SENZORNE I MOTORIČKE AKTIVNOSTI**

* Obogatili smog a materijalima i sredstvima za senzornu stimulaciju – za istraživanje auditivnih, gustatornih, olfaktornih, vizualnih, taktilnih, proprioceptivnih i vestibularnih podražaja ( sve uz kontinuirani nadzor odgojitelja)
* Temeljni sustavi na kojima se grade ostali jesu upravo vestibularni i proprioceptivni sustav, kojeg smo intenzivno stimulirali u centru za motoričke aktivnosti gdje su djeca hodala, skakala, penjala se, puzala, provlačila, nosila, gurala. Upravo ove aktivnosti stimuliraju mozak u najranijoj dobi i stvaraju osnovu za mišljenje, učenje i ostale mentalne funkcije.

Također, u jasličkoj skupini oformili smo obiteljski centar, centar građenja te stolno-manipulativni centar.

Odgojitelji su radu pristupili svjesni svoje uloge i zadaće. Poštivali su njihove osobnosti, bodrili ih i poticali na vrijedne akcije. U slobodnim aktivnostima odgojitelji su nastojali stvoriti poticajnu sredinu bogatu materijalom, djeci su bili suigrači te ujedno promatrali osobine djeteta i indirektno ih usmjeravali na aktivnosti, ali isto tako ih ohrabrivali u svim njihovim pokušajima, kako suigrač i partner, tako i promatrač. U iniciranim tj. usmjerenim aktivnostima, odgojitelji su nastojali da dijete bude maksimalno angažirano, a teme dovoljno široke da se dijete snađe u toj aktivnosti sukladno svojem razvojnom nivou. Odgojitelji su u tim aktivnostima slijedili dječji interes, poticali ih i indirektno usmjeravali, te su uvijek bili dostupni djeci pružajući im potrebne informacije i odgovore na pitanja. Odgojitelji su nastojali osigurati uvjete za zadovoljavanje svih potreba djeteta te se dotaknuli svih razvojnih zadaća, ali ujedno bili i netko koga će djeca rado pozvati na igru.

**4.4. Odgojitelji su najviše zadovoljni postignućima slijedećih razvojnih zadaća:**

**VRTIĆKA SKUPINA**:

1. Socioemocionalni razvoj- razvoj pozitivne slike o sebi, razvoj samokontrole, poštivanje pravila
2. Govor, komunkacija, izražavanje i stvaranje- razvoj govornih vještina (bogaćenje rječnika, upotreba monološkog i dijaloškog govora), razvoj kreativnosti, razvoj likovnog senzibiliteta za različita likovna sredstva i materijale.
3. Spoznajni razvoj-razvoj slušne, vizualne i taktilne percepcije, razvoj preciznosti
4. Tjelesni i psihomotorni razvoj- usavršavanje prirodnih oblika kretanja, razvoj samostalnosti prilikom oblačenja, higijene i posluživanja hrane (mlađa djeca u skupini), usvajanje navika redovite tjelovježbe, zdrave prehrane i zdravih stilova života

**JASLIČKA SKUPINA:**

1. Usavršavanje motoričkih vještina

2. Razvoj spoznaje ( sebe i okoline koja ga okružuje)

3. Samostalnost djece pri hranjenju, oblačenju te higijeni

4. Razvoj govora i govornih vještinama

5. Razvoj socijalnih vještina

Socijalni odnosi u skupini vidljivi su iz procjena odgojitelja o vrstama igara prema socijalnom učešću djece u igri.

|  |  |  |  |
| --- | --- | --- | --- |
| **Rang** | **Jaslice** | **Rang** | **Vrtić** |
| 1. | Individualna igra | 1. | Pararelna igra |
| 2. | Usporedna igra | 2. | Suradnička igra u parovima |
| 3. | Jednostavna suradnička igra | 3. | Konstruktivna igra |
| 4. | Simbolička igra | 4. | Društvene igre |
| 5. | Funkcionalna igra | 5. | Simbolička igra u manjim skupinama |
| 6. | Igra u paru  | 6. | Individualna igra |

Sve provođene aktivnosti bile su raznovrsne i bogate, a njihova učestalost provođenja može se vidjeti u tablici koja slijedi:

|  |  |  |  |
| --- | --- | --- | --- |
| **Rang** | **Jaslice** | **Rang** | **Vrtić** |
| 1. | Životno-praktične i radne aktivnosti | 1. | Aktivnosti za poticanje razvoja pozitivne slike o sebi |
| 2. | Tjelesne aktivnosti za razvoj krupne motorike | 2. | Životno-praktične i radne aktivnosti |
| 3. | Manipulativne aktivnosti i aktivnosti za poticanje senzorne integracije | 3. | Likovne aktivnostiGovorno izražavanje |
| 4. | Glazbene aktivnosti  | 4. | Tjelesne aktivnosti |
| 5. | Igre građenja i konstruiranja | 5. | Igre građenja i konstruiranja |
| 6. | Spoznajne aktivnosti  | 6. | Glazbene aktivnosti |
| 7. | Aktivnosti za poticanje razvoja pozitivne slike o sebi | 7. | Manipulativno-istraživačke aktivnosti  |

**4.5. PROGRAM PREDŠKOLE**

Program predškole provodio se od 5. listopada do 18. lipnja, u ukupnom trajanju od 250 sati godišnje za djecu koja su polaznici redovitoga programa dječjega vrtića u skladu s organizacijom rada odgojno-obrazovne ustanove.

Nositelji programa predškole su odgojitelji mješovite vrtićke skupine „Lavići“ a brojala je 4. djece.

Program je provođen ravnomjerno, kontinuirano i u prijepodnevnim terminima, a organizacija i provedba je bila fleksibilna i prilagođavala se potrebama djece i roditelja. Predviđenih 10% od ukupnog broja stati za provedbu drugih aktivnosti izvan vrtića, u ustanovama i s pojedincima koji mogu sudjelovati u odgoju i obrazovanju, te skrbi za djecu u godini dana prije polaska u osnovnu školu, nismo ostvarili zbog epidemiološke situacije vezane uz pandemiju.

Prostor za provedbu programa predškole bio je prilagođen psihofizičkim osobinama djece u godini dana prije polaska u osnovnu školu i slijedi higijensko-zdravstvene i odgojno-obrazovne standarde.

Poticaji za ostavarenje programa predškole bili su planirani prema sljedećim smjernicama:

* stjecanje pojma o sebi, obitelji, širem okruženju
* stjecanje orijentacije na papiru, tijelu, prostoru
* stjecanje samostalnosti u prostoru i svakodnevnim životnim situacijama
* uočavanje prostornih i vremenskih odnosa
* usvajanje elementarnih iskustava i znanja o prirodi i promjenama u njoj
* prepoznavanje i imenovanje boja
* prepoznavanje broja elemenata zadanog skupa
* prepoznavanje skupa – pridruživanje
* prepoznavanje i imenovanje geometrijskih likova i tijela
* razvijanje vizualne percepcije
* poticanje likovnog i glazbenog izražavanja
* širenje rječnika i unapređenje komunikacije
* ovladavanje predvještinama čitanja i pisanja (glasovna analiza i sinteza, prepoznavanje ritma, slogova, prvog i posljednjeg glasa u riječi)

Sadržaji i aktivnosti:

Tjelesni i psihomotorni razvoj

* rad na razvijanju sposobnosti ravnoteže
* rad na razvijanju pravilnosti držanja tijela
* aktivnosti i rad na razvijanju koordinacije pokreta ruku i cijelog tijela
* aktivnosti i rad na razvijanju sposobnosti manipulacije šakom, obje šake, palcem u opoziciji s ostalim prstima
* slobodne i spontane igre

Socio-emocionalni i razvoj ličnosti

* aktivnosti za stvaranje uvjeta koji omogućavaju izražavanje osobnosti djeteta
* omogućiti samostalnost djeteta u odlučivanju i tajanju određene aktivnosti prema njegovim osobnim potrebama
* verbalno i neposredno praktično upućivanje djeteta na uzajamni utjecaj njega na okolinu i obrnuto
* igre i aktivnosti u interakciji s drugom djecom
* životno radne aktivnosti u okviru suradnje s članovima uže i šire obiteljske i socijalne sredine (darivanja, važni datumi, kultura ophođenja, izrada poklona,..)
* doživljavanje, razumijevanje i reagiranje s obzirom na emocionalna stanja ljudi
* aktivnosti u cilju razumijevanja i razvijanja navika prihvatljivog i neprihvatljivog ponašanja
* aktivnosti u cilju razumijevanja svrhe suradničkih socijalnih odnosa u aktivnostima
* aktivnosti s elementarnim individualnim i zajedničkim kompetencijama, obvezama i odgovornosti djeteta
* aktivnosti za razvijanje spoznaje socijalnih uloga pojedinih članova socijalne sredine

Spoznajni razvoj

* igre i aktivnosti različitim materijalima, didaktičkim sredstvima i pomagalima za razvijanje elementarnih matematičkih pojmova i predodžbi (uređivanje skupova, pridruživanje, izdvajanje, prepoznavanje i imenovanje geometrijskih oblika i likova, uočavanje i prepoznavanje prostornih odnosa, opažanje veličina, broj kao količina, pridruživanje brojke količini brojevne riječi, pisani znak, orijentacija i snalaženje u prostoru)
* prepoznavanje i imenovanje prostornih odnosa (u, na, ispod, iznad, iza, pored)
* igre i aktivnosti s grafomotoričkim i okulomotoričkim vježbama
* grafomotoričke vježbe olovkom na papiru
* precrtavanje oblika i sadržaja prema uzoru i samoinicijativno
* upoznavanje prirodnih pojava
* uviđanje sličnosti i razlika u onome što otkrivamo
* istraživačke aktivnosti
* donošenje zaključaka
* zajedničko planiranje aktivnosti, radnih zadataka i valorizacija rezultata
* nenasilno rješavanje sukoba
* igre (simboličke, igre s pravilima, didaktičke, konstruktivne, istraživalačke)
* istraživačko spoznajne aktivnosti
* osamostaljivanje i radne navike (zakopčavanje, vezanje čvorova, slaganje odjeće, postavljanje stola, korištenje pribora za jelo, vezanje vezica...)
* imenovanje pojmova iz prirode (godišnja doba, dani u mjesecu, dani u tjednu, dijelovi dana, što kada radim, pozdravljanje...)

Govor, komunikacija, izražavanje i stvaralaštvo

* razumijevanje ispričane ili pročitane priče, prepričavanje, kreativno izražavanje i stvaralaštvo, mijenjanje poznatih priča, nova priča po poznatoj s novim likovima
* pričanje priče „Što bi bilo da je...“, reci naopako da bude smiješno, završi rečenicu
* traženje sličnosti
* traženje suprotnosti
* igre riječima „Pogodi što sam krivo rekla“
* opisivanje slika, imenovanje pojmova sa slika, prepričavanje doživljaja
* učimo recitacije, brojalice, brzalice, pitalice, zagonetke
* igre scenskom lutkom i dramatizacije
* igre slušne percepcije, prepoznavanje i lociranje zvuka, prepoznavanje glasova u riječima, riječi sa zadanim glasovima, pronalaženje prvog, srednjeg i zadnjeg glasa u riječi
* rastavljanje riječi na glasove – glasovna analiza
* sastavljanje glasova u smislenu riječ – glasovna sinteza
* prezentacija glasova simbolima, slovima – stvaranje veze slovo-glas
* aktivnosti raznim likovnim materijalima, naglasak na olovci
* precrtavanje po modelu
* crtanje čovjeka
* igre i kreativni izraz glinom, modeliranje, kolaž, kaširanje
* igre pedagoški neoblikovanim materijalima i stvaranje novih vrijednosti
* vježbanje manipulativnih aktivnosti škarama i ljepilom
* nizanje kuglica, tjestenine, plodova
* osluškivanje zvukova i šumova
* prepoznavanje i imenovanje zvukova koji se lako izvode
* određivanje visine tona i duljine trajanja
* ponavljanje i reproduciranje složenih ritmova
* igra onomatopeje
* aktivnosti prepoznavanja i stvaranja rime
* aktivnosti i igre za njegovanje primjerene komunikacije u svakodnevnoj komunikaciji, kulture ophođenja prije svega prirodnim glasom, bez nadvikivanja

**4.5. Realizacija programa kulturne i javne djelatnosti**

 Posjeta i gostovanja većih skupina nije bilo radi epidemiološke situacije. No, uz pridržavanje svih mjera uspjeli smo organizirati nekoliko predstava: „Jesen za 5 uz Šareni svijet;“ „Snježna priča male jele, jedne zime bijele,“ „Hrvatskom u trenutku svakom avionom, brodom, vlakom,“ „Ususret proljeću, u inat zimi, sve u stihu, pjesmi i rimi“ u izvedbi Šarenog svijeta te predstavu „Hodam, plovim, vozim, letim“ u izvedbi Dječje čarobne scene i tvog prijatelja Čupka.

Tijekom godine obilježeni su sljedeći značajni događaji:

**4.6. Blagdani i događanja**

Dani zahvalnosti za plodove zemlje – Dani kruha – 16.10.

Prvi dan jeseni – 23.9.

Dan sjećanja na žrtve domovinskog rata i Dan sjećanja na žrtvu Vukovara i Škabrnje

Sveti Nikola – 06.12.

Prvi dan zime – 21.12.

Božićni i novogodišnji blagdani

 Sadnja cvijeća – 22.3.

Dan planeta zemlje – 22.4.

Majčin dan – druga nedjelja u svibnju

Dan obitelji – 15.05.

Međunarodni dan biološke raznolikosti – 22.5.

Dan sporta – 25.5.

Dan grada Zagreba – 31.5.

Dan našeg vrtića – 13.6.

Prvi dan ljeta – 21.6.

Nosioci svih događanja bili su odgojitelji skupina i ravnatelj.

Jedna od bitnih zadaća odgojno-obrazovnog rada je područje ekologije, tj. razvoj ekološke osjetljivosti djece i odraslih. Aktivnosti koje su se provodile u grupama povezane su s važnijim sadržajima i eko-datumima.

Kontinuitet bavljenja eko-temama rezultirao je visokom ekološkom osviještenošću djece koja je vidljiva u svakodnevnim aktivnostima i njihovom odnosu prema okolini.

**5. NAOBRAZBA I USAVRŠAVANJE ODGOJNIH DJELATNIKA**

Bitna zadaća usavršavanja je unapređivanje te osiguravanje što veće kompetentnosti odgojitelja u radu s djecom. Stručno usavršavanje sastojalo se od bitnih tema za koje su odgojitelji smatrali da su važne i koje bi trebali detaljnije obraditi.

Grupni oblici stručnog usavršavanja i ove pedagoške godine ostvarivani su kroz sjednice internih stručnih aktiva, odgojiteljskih vijeća, te radionica izvan vrtića i radnih dogovora.

Internim stručnim aktivima željele su se unijeti promjene u radu vezane uz problematiku iz prakse. Nikako nije zaboravljena i samorefleksija odgojitelja te izmjena iskustava i stajališta odgojitelja.

Individulanim stručnim usavršavanjem odgojitelji su prvo željeli proširiti svoje znanje te to isto znanje prenijeti drugim odgojiteljima putem predavanja ili radionica u svrhu kvalitetnijeg provođenja odgojno-obrazovnog radu.

Slijedi tabela realiziranih stručnih tema putem internih stručnih aktiva (**Tabela A**) te putem odgojiteljskog vijeća (**Tabela B**).

**Tabela A**

|  |  |  |  |
| --- | --- | --- | --- |
| R.B |  TEME | NOSIOCI | VRIJEME REALIZACIJE |
| 1. | Dječja igra i njena uloga u razvoju djeteta | odgojitelji | Listopad |
| 2. | Osobine djeteta jasličke dobi | odgojitelji |  Studeni |
| 3. | Odgojitelj refleksivni praktičar | odgojitelji |  Prosinac  |
| 4. | Darovita djeca | odgojitelji | Siječanj  |
| 5. |  Najčešće zarazne bolesti u predškolskoj dobi | zdravstvena voditeljica |  Veljača |
| 6. | Govorno jezični razvoj djeteta | ravnatelj | Ožujak  |
| 7. | Dokumentiranje dječjeg razvoja u vrtićkoj svakodnevici | odgojitelji | Travanj  |
| 8. | Pluralizam i sloboda odgoja u dječjem vrtiću | ravnatelj | Svibanj |

**Tabela B**

|  |
| --- |
|  **ODGOJITELJSKA VIJEĆA** |
| TEMA  | mjeseci provedbe | vrijeme sati | NOSIOCI TEMA |
| Rasprava o Kurikulumu vrtića za pedagošku godinu 2020./2021.Rasprava o godišnjem planu i programu vrtića za pedagošku godinu 2020./2021.Rasprava o programu stručnog usavršavanja | Rujan | 17 | odgojitelji stručni suradnici ravnatelj |
| Rad u skupini djece različite dobiRadionica na istu temu | Studeni | 17 | odgojitelji stručni suradnici ravnatelj |
| Priprema djece za polazak u školuRadionica na istu temu | Ožujak | 17 | stručni suradnici ravnatelj |
| Prezentiranje postignuća odgojitelja u radu na projektu odgojne skupine | Svibanj | 17 | Odgojitelji, stručni suradnici, ravnatelj |
| Ljetni plan i program rada | Lipanj |  | Ravnatelj, stručni suradnici  |
| Rasprava o Izvješću vrtića za pedagošku godinu 2020./2021. | Kolovoz |  | Odgojitelji, stručni suradnici, ravnatelj |
|  |  |  |  |
|  |  |  |  |
|  |  |  |  |

 **6. SURADNJA S RODITELJIMA**

U ovoj pedagoškoj godini nastojali smo zadovoljiti potrebe roditelja za senzibilizacijom, prepoznavanjem i razumijevanjem potreba vlastitog djeteta, te uvažavanjem roditelja kao ravnopravnih partnera u odgoju. No, radi epidemiološke situacije nismo bili u mogućnosti provesti sve planirane oblike suradnje s roditeljima.

U odnosu na dijete, pomogli smo roditeljima u prilagodbi njihovog djeteta na vrtić, informirajući ih o svim aspektima prilagodbe, uključivali smo ih u odgojno obrazovni proces kroz interakciju i komunikaciju no nismo bili u mogućnosti uključiti ih direktno u proces u svim djelatnostima vrtića a posebno ne kroz grupna okupljanja tipa roditeljski sastanci, radionice, druženja i posjete. Suradnja se ponajviše bazirala na individualnim razgovorima, razmjeni informacija putem upitnika, anketa i razgovora te putem prikupljanja pedagoški neoblikovanog materijala, plodina i plodova.

I ove pedagoške godine suradnju s roditeljima provodili smo putem:

* mjesečnih individualnih razgovora
* svakodnevnih informiranja roditelja putem info listića
* svakodnevne razmjene informacija roditelja i odgojitelja o ponašanju djeteta
* komunikacije putem info-kutića za roditelje
* uključivanja roditelja u odgojno-obrazovni proces (realizacija određenih aktivnosti

**7. SURADNJA S VANJSKIM USTANOVAMA**

U ovoj pedagoškoj godini vrtić je ostvario suradnju s različitim društvenim čim­be­nicima s ciljem ostvarivanja programa rada vrtića:

-različitim ustanovama čija je djelatnost usko povezana s radom vrtića:

- Ministarstvo znanosti i obrazovanja

 - Gradski ured za odgoj i obrazovanje

 -Agencijom za odgoj i obrazovanje

U cilju očuvanja psihofizičkog zdravlja djece, surađivali smo sa slijedećim
ustanovama:Ambulanta u Sesvetama, Hrvatski zavod za javno zdravstvo, Sanitarna inspekcija.

**8. IZVJEŠĆE O RADU RAVNATELJICE**

 Rad ravnateljice obuhvaćao je je planiranje, programiranje te izvještavanje, organiziranje i koordiniranje, praćenje i podršku te kadrovske poslove:

- Izrada prijedloga Godišnjeg plana i izvedbenog programa rada vrtića i vrtićkog kurikukuluma

- Koordiniranje planiranja i programiranja rada na očuvanju zdravalja, sigurnosti, njege, odgoja i obrazovanja djece - poseban naglasak stavljen je na rad u posebnim uvjetima rada zbog koronavirusa, pisanje protokola te organizaciju rada zaposlenika kao i nabavu potrebnih sredstava

- Pružanje podrške u izradi planova i programa rada odgojitelja i ostalih djelatnika

- Planiranje programa stručnog usavršavanja zaposlenika u vrtiću

 - Planiranje i vođenje sjednica Odgojiteljsko vijeća

- Planiranje sjednica Upravnog vijeća u suradnji s predsjednicom Upravnog vijeća

- Izrada plana rada odgojnih skupina, godišnjeg zaduženja te razrada satnice za zaposlenike

- Izrada Plana i programa stažiranja pripravnika

- Izrada plana godišnjih odmora zaposlenika

- Izrada Financijskog plana vrtića

- Izrada Plana nabave

- Izrada plana tekućeg održavanja objekata i opreme

- Izrada Godišnjeg Izvješća o radu vrtića

- Izrada izvješća o radu ravnatelja

Organiziranje i koordiniranje

- Organiziranje , ujednačavanje i koordiniranje različitih segmenata rada vrtića

- Organiziranje poslova vezano uz novoupisanu djecu

 - Organiziranje i koordiniranje rada vrtića u posebnim uvjetima

- Organiziranje i sudjelovanje u realizaciji suradnje s roditeljima

- Organiziranje i vođenje roditeljskih sastanaka za roditelje novoupisane djece

- Organiziranje stručnih sastanaka/radionica za roditelje

Praćenje i podrška - Praćenje i podrška svim segmentima poslovanja i rada vrtića

- Praćenje i podrška organizaciji i provedbi odgojno obrazovnog procesa 149

- Praćenje i podrška pojedinim segmentima rada ovisno o utvrđenoj potrebi ( proces prilagodbe, posebni uvjeti i sl.)

- Praćenje provedbe provođenja preventivnih mjera u svrhu očuvanja zdravlja djece

- Praćenje provedbe projekta zdrave prehrane djece u vrtiću

- Praćenje i podrška radu pripravnice u programu stažiranja

- Praćenje i podrška timskom pristupu i suradnji svih sudionika u radu vrtića

- Podržavanje otvorenost iza nove pristupe i spoznaje u ranom i predškolskom odgoju

- Praćenje i podrška provedbi Projekata na razini vrtića i lokalne zajednice

- Praćenje provedbe zdravstveno rekreativnih , kulturno umjetničkih i drugih programa za djecu

- Praćenje i podrška provedbi programa suradnje s roditeljima

- Praćenje i podrška provedbi mjera zaštite zdravlja djece i zaposlenika

- Praćenje stanja opremljenosti i sigurnosti unutarnjeg i vanjskog prostora vrtića

 - Praćenje aktualnosti uz zakonsku regulativu

 Kadrovski poslovi

 - Organiziranje zamjene za nenazočne zaposlenike

 - Provedba procesa zapošljavanja

Godišnje izvješće o radu dječjeg vrtića „Mačak Paško“ razmatrano je na

sjednici odgojiteljskog vijeća 26. kolovoza 2021. godine.

O Godišnjem izvješću je odlučivalo i usvojilo ga je Upravno vijeće na sjednici

Upravnog vijeća 30.kolovoza 2021. godine.

 Ravnateljica

 Danijela Tomić

Klasa: 601-01/21-01/01

Ur broj: 251-642-01-21-1

Sesvete, 31.kolovoz 2021.